ด่วน! ไฟไหม้โรงกลั่นมะกัน บาดเจ็บ 37 ราย ส่อกระทบกำลังผลิต 5.6 แสนบาร์เรลต่อวัน
ด่วน! ไฟไหม้โรงกลั่นมะกัน บาดเจ็บ 37 ราย ส่อกระทบกำลังผลิต 5.6 แสนบาร์เรลต่อวัน
ด่วน! ไฟไหม้โรงกลั่นมะกัน บาดเจ็บ 37 ราย ส่อกระทบกำลังผลิต 5.6 แสนบาร์เรลต่อวัน
1 ส.ค. 2562

วันนี้ ( 1 ส.ค.62) บริษัทเอ็กซ์ซอน โมบิล คอร์ป บริษัทน้ำมันยักษ์ใหญ่ของสหรัฐฯ แถลงว่า เกิดเหตุเพลิงไหม้ที่โรงกลั่นและโรงงานเคมีของบริษัทในเมืองเบย์ทาวน์ รัฐเทกซัส ส่งผลให้พนักงานได้รับบาดเจ็บ 37 คน และกระทบต่อประชาชนในพื้นที่ใกล้เคียงด้วย
โดยเจสัน ดันแคน ผู้จัดการโรงงาน ให้สัมภาษณ์สื่อในช่วงบ่ายว่า มีประชาชนมากกว่า 30 คน ได้รับการรักษาตัวจากอาการบาดเจ็บเล็กน้อย แต่ไม่มีใครถูกส่งไปโรงพยาบาล พร้อมปฏิเสธที่จะบอกว่า เหตุการณ์เพลิงไหม้โรงงานครั้งนี้ ส่งผลกระทบต่อการผลิตน้ำมันที่โรงกลั่นน้ำมัน ซึ่งผลิตได้ 560,500 บาร์เรลต่อวัน ของเอ็กซ์ซอนที่อยู่ใกล้กับพื้นที่เพลิงไหม้ อย่างไรก็ตาม เจ้าหน้าที่ 2 คนที่เกี่ยวข้องกับการผลิต กล่าวว่า เอ็กซ์ซอนได้ลดการผลิตที่โรงกลั่นน้ำมันแห่งนี้
ทั้งนี้ เพลิงไหม้ทำให้กลุ่มควันไฟดำพวยพุงขึ้นสู่ท้องฟ้าเหนือบริษัทในย่านชานเมืองฮูสตัน เจ้าหน้าที่ดับเพลิงและอุปกรณ์จากเมืองดังกล่าว เข้ามาช่วยดับเพลิงที่โรงงานในช่วงบ่าย